Rebsorte - Alemannische Wikipedia

# Rebsorte

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Räbsorte«

Vuschiedeni Räbsorte näbenenander

Dia Pflanz, üs dere Frücht Wii im urschprüngliche Sinn gmacht wird, isch d Edli Wiiräb (Vitis vinifera). Wia d meischde Nutzpflanzen gits unterschiedlichi Sorte, dia mr im Wiibau als Räbsorte kennt. Gschmack un Charakter wumme Wii were hauptsächlich durch d Räbsorte bschdimmt, in geringerm Mass durch d Lage un d Eigeschafte vum Bode odr vum Üsbau durch d Wiibür.

D Ampelographie (griech.) isch d Wisseschaft vu de Räbsorte. Fryer het sia sich uf detaillierti Beschreibige vu dr ainzelni Sorte bschränkt. Sit mr abr ä DNA-Analyse mache kat, bschäftige sich d Ampelographe vermehrt mit dr Klärig vu dr Vuwandtschaftsbeziehig vu Räbsorte.

## [ändere] Iidailig

Sit rund 5000 v. Chr. sin durch Züchtig üs wildi Wiisorte 8.000 bis 10.000 Räbsorte entschdande. Vu denne sin rund 2.500 in de unterschiadliche Ländr fir d Wiiproduktion zueglasse. Vieli were hit eher selde abaut un nur ainigi hundert Räbsorte sin wichtig - noch weniger ybrregional.

Bii de Trybel wird zwische Kelter- un Dafeltrybel ainersits und Trybel fir d Rosine unterschiede. Danäbe gits noch Ziertrybel, wu mr nit ka esse odr Wii vu mache.

Fir d Wii unterscheidet mr zwische Rotwii- un Wisswiisorte. Jede Räbsorte het typischi Arome. Deswäge hen zwi Wii üs d glichi Sorte - sogar wenn si düsig Kilometer entfernt entschdande sin - immer ächt viil gmeisam. Nit alli Wii sin üs nur ainer Räbsorte gmacht. Dr rodi Bordeaux isch ä so gnannts meist einen Cuvé, ä Vuschnitt üs mindeschdens drii Sorte. Zuedem wird üs rodi Trybel nit notwendigerwiis nur Rotwii gmacht, sondern äui Wisswii, (dr Blanc de Noirs) odr dr Wissherbscht mit siinere typischi helle lachsrodi Färbig. Bii d meischde rodi Räbsorte isch nämlich nit s Fruchtflaisch rod, sondern d rodi Farb steckt nur in dr Schal. Ä typische Rosé isch ä Vuschnit von rodem Wii un wisse Sorte.

D ainzelni Rebsorte sin innere aigeni Lischd vu Räbsorte ufgführt.

## [ändere] Räbsortespiagel

D weltwiti Wiibauflächi (Stand: 2000) isch rund 7,9 Millionen ha, was 79.000 km² gliichkummt. Europa het dodevu faschd 5 Millionen ha (50.000 km²).

A Ranglischd vu dr meischdkultivierti Räbsorte z mache isch gar nit so aifach. D Zahle kumme vu Statistike üs vuschiadeni Johr un sin üsserdem mit unterschiadlichi Methode erhobe wor. In ainige Länder were bispiilswiis manche Sorte zsämmegfasst, in andere abr nit. Ainzelni Sorte were manchmol wegge Vorliabe odr Gsetzesvorgabe gförderet odr äui zruckgnumme. Üs dem Grund muess mr bii so enneme Vugliich vorsichtig sii. S Erschdelle vun ainere uniigschränkt gültige Lischd isch ebbe nit rächt möglich.

D Flächi in dr Tabelle wu noch kunnt isch in Hektar agä, d Spalte Farb hängt mit de farbigen Unterlegig vu dr entsprächende Ziilde zsämme. In dr Spalte Synonym stohn jewiils bis zua zwai Synonym fir de gebrüchlichschde Namme. D Spalte Hauptabaugebiat zaigt d Staate mit de gröschdi Räbfläche un Johr stoht fir s Johr wu Date erfasst wore sin.

Flächi (ha) | Räbsort | Farb | Synonye | Hauptabaugebiat | Johr
--- | --- | --- | --- | --- | ---
440.000 | Sultana | wiss | Thompson seedless | Türkei, USA, Iran | ?
390.000 | Airén | wiss | Lairén, Valdepeñas | Spanje | 2000
250.000 | Carignan [1] | rot | Cariñena, Mazuela | Frankriich, Spanje | 1999
240.000 | Grenache noir | rot | Garnacha tinta, Cannonatu | Spanje, USA | 1999
223.200 | Trebbiano + Variationen | wiss | Ugni Blanc | Frankriich, Italje | 1999
190.000 | Merlot | rot | Merlot noir | Frankriich, Italje, Schwyz, Chile | 2002
120.000 | Regina [2] | wiss | Regina bianca, Dattier de Beyrouth | Italje, Türkei | 2000
100.000 | Cabernet Sauvignon | rot | Bordeaux, Sauvignon Rouge | Frankriich, Italje | 2000
100.000 | Tempranillo | rot | Tinta Roriz, Cencibel | Spanje, Portugal | ?
100.000 | Chardonnay | wiss | Arnoison, Beaunois | Frankriich, USA, Dytschland | 2000
96.000 | Sangiovese | rot | Brunello, Nielluccio | Italje, Frankriich | 1999
95.000 | Syrah | rot | Shiraz, Hermitage | Frankriich, Spanje, Auschdralje, Süedafrika | 2002
92.630 | Bobal | rot | Bobos, Espagnol | Spanje | 2000
85.000 | Monsastrell + Mourvèdre [3] | rot | Monastrell, Moristel, Mataro | Spanje, Frankriich | 1999
60.000 | Catarratto bianco comune | wiss | - | Italje | ?
60.000 | Pinot noir | rot | Spätburgunder, Blauer Burgunder | Frankriich, Dytschland | 1999
60.000 | Riesling | wiss | Rheinriesling, Donauriesling | Dytschland, Frankriich, Auschdralje | 1999
54.000 | Chenin blanc | wiss | Pineau de la Loire, Steen | Südafrika, Frankriich | 1999
52.000 | País | rot | Misión, Mission | Chile, Mexiko | 1999
51.700 | Pardillo | wiss | Cayatano, Pardilla | Spanje | 2000
50.000 | Muskat Alexandrien | wiss | Muscat d'Alixandrien, Zibbibo | Marokko, Auschdralje | 1999
47.000 | Macabeo | wiss | Maccabeu, Viura | Spanje, Frankriich | 1999
45.000 | Cinsaut | rot | Cinsault, Otavianello | Frankriich, Italje | ?
45.000 | Muscat blanc à petits grains | wiss | Gelber Muskateller, Moscato bianco | Frankriich, Bulgarien | 1999
45.000 | Sauvignon blanc | wiss | Blanc fumé, Fumé blanc | Frankriich, Chile | 1998
45.000 | Müller-Thurgau | wiss | Rivaner, Riesling-Silvaner | Dytschland, Östriich | 1999
44.000 | Cabernet franc | rot | Bouchet, Cabernet Frank | Frankriich, Italje | ?
40.000 | Rkatsiteli [4] | wiss | Rkaziteli, Baiyu | GUS, China | 1999
40.000 | Gamay | rot | Gamay noir à jus blanc, Bourguignone Noir | Frankriich, Schwyz | ?
38.000 | Cereza | rot | Cereza italiana | Argentinje | ?
35.000 | Criolla grande | rot | Criolla, Criolla Sanjuanina | Argentinje | ?
35.000 | Welschriesling | wiss | Riesling italico, Olaszrizling | Rumänje, Ungarn | 1999
35.000 | Palomino | wiss | Listán blanco, Perrum | Spanje, Mexiko | 1999
35.000 | Gutedel | wiss | Chasselas, Gelber Moster, Chaslie | Rumänje, Ungarn, Dytschland | 1999
34.000 | Sémillon | wiss | Green Grape, Hunter River Riesling | Frankriich, Chile | ?
30.000 | Kadarka | rot | Blaue Ungarische, Gamza | Ungarn, Serbje | 1999
30.000 | Alicante Bouschet | rot | Alicante-Henri_Bouschet, Alicante nero | Frankriich, Algerje | 1999
30.000 | Concord | rot | Dalmadin, Furmin noir | USA, Kanada | 2000
29.600 | Colombard | wiss | French Colombard, Colombar | USA, Süedafrika | 2002
28.000 | Cardinal | rot | Apostoliatiko, Rannii Carabournu | Spanje, Rumänje | 2000
25.000 | Zinfandel | rot | Primitivo | USA, Mexiko, Italje | 2002
23.600 | Fernão Pires | wiss | Maria Gomes, Gaeiro | Portugal, Süedafrika | 1999
23.000 | Aligoté | wiss | Alligotay, Blanc de Troyes | Frankriich, Schwyz | 1999
21.000 | Pedro Ximénez [5] | wiss | PX, Pedro Jiménez | Spanje, Auschdralje | 2000
20.500 | Pedro Giménez [5] | wiss | - | Argentinje | 2000
20.000 | Muscat de Hambourg | wiss | Muskat Hamburg, Black Hamburg | Frankriich, Griacheland | 1999
18.000 | Malbec | rot | Auxerrois, Côt noir | Argentinje, Frankriich | 1999
17.500 | Grüner Veltliner | wiss | GV, Weißgipfler | Östriich, Ungarn | 2002
17.000 | Weißburgunder | wiss | Pinot bianco, Weißer Klevener | Italje, Dytschland | ?
17.000 | Primitivo | rot | Uva delle Pergloa, Blauer Scheuchner | Italje | 1997
15.000 | Catarratto bianco lucido | wiss | - | Italje | ?
15.000 | Grauburgunder | wiss | Pinot gris, Pinot grigio, Ruländer | Dytschland, Rumänje, Italje | ?
15.000 | Aramon noir | rot | Pisse-Vin, Ugni noir | Frankriich, Algerje | 1999
15.000 | Schwarzriesling | rot | Müllerrebe, Pinot Meunier | Frankriich, Dytschland | 1999
15.000 | Portugieser | rot | Portugalské Modré, Oporto Kék | Dytschland, Ungarn | 1999
13.050 | Garganega | wiss | Garganega Bianca, Garganega Biforcuta | Italje | 1998
13.000 | Melon de Bourgogne | wiss | Melon, Muscadet | Frankriich, USA | 1999
12.000 | Silvaner | wiss | Gamay Blanc, Fliegentraube | Dytschland, Frankriich | 1999
11.300 | Mencia | rot | Jaén du Dão, Loureiro | Spanje, Portugal | ?
10.711 | Chelva | rot | Gabriela, Guarena | Spanje | 2000
10.700 | Cayetana blanca | wiss | Cayetana, Calegrano | Spanje | ?
10.400 | Parellada | wiss | - | Spanje | 2000
10.000 | Xarell-Lo | wiss | Xarello, Jaén Blanco | Spanje, Portugal | 1999
8.667 | Nuragus | wiss | Abbondosa, Granazza | Italje (Sardinje) | 1999
8.000 | Gewürztraminer | wiss | Traminer, Roter Traminer, Gelber Traminer | Frankriich, USA , Dytschland, Italje (Süedtirol) | 1998

Anmerkige zua dr Tabell:

1. ↑ D Date bii Carignan ohne Osteuropa un Asje belaufensich uf 191.000 ha. Mit Osteuropa un Asje stiigt d Flächi bis uf 250.000 ha. Allei in Frankriich befinde sich 100.000 ha (im Johr 2000). Je noch Statistik liage so entweder Carignan odr Grenache noir uf Platz 3 bzw. 4 vu dr Tabell.
2. ↑ Bii dr Räbsorte Regina schwanke d Flächene zwische 120.000 un 150.000 ha.
3. ↑ Bii DNA-Analyse im Johr 1998 isch feschdgschdellt wore, dass Monsastrell identisch mit Moristel isch, abr ebbe nit mit Mourvèdre, wia mr lang het agnumme. D Statistike wiise d Sorte aer oft nur gmeinsam üs. Dr Adail vu Mourvèdre sott abr ziamlich niadrig sii.
4. ↑ Bii Rkaziteli gehn ainigi Statistike vu ainere wit grösseri Vubraitig üs. Doch wegge m Rückgang vu dr Räbflächi in dr ehemaligi Sowjet-Republuike isch des abr eher unwohrschiinlich.
5. ↑ 5,0 5,1 Meischd were Pedro Ximénez un Pedro Giménez in de Statistike als ai ainzigi Sort gfiahrt. Dass sie identisch sind, ist wahrscheinlich, wird von argentinischen Ampelographen aber bestritten.

## [ändere] Edelräbe

Ainigi Sortn hän in beschdimmti Regione ä bsunders wichtigi Beditig bekumme. Sälli vu dert stammende Wii sin so begehrt, dass sälli Sorte als edli Räbsorte, Edelräbe, Cépages nobles (fr.) odr Wiiadel bzeichnet were. Dia Räbsorte sin zwar kai Garantii fir hochi Qualität, kumme abr doch hüfg in Spitzewii vor. Wel s kaini feschdi Kriterje fir derartigi Uflistige git, kummt mr oft zua unterschiadlichi Ergebniss. Ains vu dr wichtigschdi Kriterje iisch d Vubraitig. Bii ainer weltwiti Vubraitig bii hocher Qualität ka mr uf ä guete Anpassigsfähigkeit gegenybr Klima- un Umweltbedingige schliasse.

Hüfig in denne Lischde aztreffe sin:

Rodi Edelräbe

- Cabernet Sauvignon in Bordeaux
- Pinot Noir in Burgund
- Syrah im Rhône-Dal un in Süedauschdralje (wo er Shiraz haisd)
- Nebbiolo im Piemont
- Sangiovese in dr Toskana

Wissi Edelräbe

- Chardonnay in Burgund un in er Champagne
- Sauvignon Blanc im obere Loire-Dal un in Bordeaux
- Chenin Blanc in Anjou
- Riesling in Dytschland, Östrriich un im Elsass

Manchmol findet mr in denne Uflischdunge äui d rodi Sorten Pinotage in Süedafrika] odr Zinfandel in Kalifornje un d wissi Sort Grianer Veltliner in Östrriich.

## [ändere] Gschicht

Lueg Hauptartiggl: Gschicht vum Wii

## [ändere] Literatur

- Jancis Robinson: Reben, Trauben, Weine. Hallwag, Bern und Stuttgart 1987, ISBN 3-444-10333-6
- Hans Ambrosi, Erika Dettweiler-Münch, Ernst H. Rühl: Farbatlas Rebsorten. 2. Auflage. Ulmer Verlag, 1998, ISBN 3800157195
- Walter Hillebrand, Heinz Lott, Franz Pfaff: Taschenbuch der Rebsorten. 13. veränderte Auflage. Fraund, Mainz 2002, ISBN 392115653X
- Dagmar Ehrlich: Das Rebsorten ABC. Reben und ihre Weine. Gräfe & Unzer, 2005, ISBN 3774269602

## [ändere] Weblinks

| Wiktionary: Rebsorte – Wortherkunft, Synonym und Übersetzige

- 191 Räbsorte ampelographisch dargschdellt
- Bayerischi Landsanstalt fir Wiibau und Gartebau: Wichtigi Räbsorte
- Glainer Artiggl ybr Räbsorte
- Zsammenstellig vu allene Räbsorte im Kanton St. Gallen (CH)
- 300 Räbsorte

Der Artikel basiert uf ´ra freie Ibersetzung vum Artikel „Rebsorte“ us dr dytsche Wikipedia.

Vun "http://als.wikipedia.org../../../r/e/b/Rebsorte.html"

Kategorie: Rebsorte | Wyy

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- Català
- Dansk
- English
- Français
- Italiano
- Nederlands
- 日本語